สวัสดีค่ะ คุณ2-3 ปีที่ผ่านมากินยาคุมตลอด แล้วเลยเลิกกินยาคุมประมาณเดือนสิงหาคมปีที่แล้ว ที่นี่ประจำเดือนมาไม่ตรงสักเดือน แรกๆเข้าใจได้ว่าฮอร์โมนกำลังปรับตัว แต่จนถึงตอนนี้ประจำเดือนก็ยังไม่ตรงเลยค่ะ บางเดือนก็มาควบเดือน(ประจำเดือน ส.ค 22-27 ก.ย ไม่มา ต.ค 3-7 พ.ย 4-8 และ 22-27 (ประจำเดือนมา 2 ครั้งและมามาก) ธ.ค 31-5 ม.ค (ควบเดือน) ก.พ 5-10 มี.ค 16-21 เม.ย 25-28 )รบกวนถามคุณว่า- ทำยังไงประจำเดือนถึงจะมาปกติ ?- เราจะรู้ได้ยังไงว่าวันไหนเป็นวันไข่ตก ?- เลิกกินยาคุมนานแค่ไหนถึงจะมีโอกาสมีลูก?ปล. ยาวไปหน่อย ขออภัยนะค่ะขอบค่ะ
สวัสดีค่ะ จากวันที่ 22 ส.ค. ถึง 3 ต.ค. มีระยะห่างเท่ากับ 42 วันจากวันที่ 3 ต.ค. ถึง 4 พ.ย. มีระยะห่างเท่ากับ 32 วันจากวันที่ 4 พ.ย. ถึง 22 พ.ย. มีระยะห่างเท่ากับ 18 วันจากวันที่ 22 พ.ย. ถึง 31 ธ.ค. มีระยะห่างเท่ากับ 39 วันจากวันที่ 31 ธ.ค. ถึง 5 ก.พ. มีระยะห่างเท่ากับ 36 วันจากวันที่ 5 ก.พ. ถึง 16 มี.ค. มีระยะห่างเท่ากับ 38 วันจากวันที่ 16 มี.ค. ถึง 25 เม.ย. มีระยะห่างเท่ากับ 40 วันจากระยะเวลาดังกล่าว แสดงว่ามีระยะห่างระหว่างรอบเดือนไม่สม่ำเสมอ ซึ่งอาจเกิดจากรังไข่ทำงานได้ไม่ปกติ1. ต้องตรวจหาสาเหตุที่ทำให้มีระยะห่างระหว่างรอบเดือนผิดปกติเสียก่อน และรักษาตามสาเหตุ ประจำเดือนจึงอาจมาสม่ำเสมอได้ เช่น มีภาวะถุงน้ำในรังไข่หลายใบ (PCOS) มีไทรอยด์ฮอร์โมนเป็นพิษ เป็นต้น หรืออาจเกิดจากรังไข่ทำงานไม่ปกติเอง ซึ่งการจะทำให้มีประจำเดือนปกติ ก็ต้องอาศัยยาปรับฮอร์โมนหรือทานยาคุมกำเนิด2. เนื่องจากมีระยะห่างระหว่างรอบเดือนไม่สม่ำเสมอ จึงกำหนดวันที่มีไข่ตกไม่ได้ แต่คำนวณแบบย้อนกลับได้ ซึ่งคือประมาณ 14 วันก่อนประจำเดือนมา เช่น ในเดือน เม.ย. วันตกไข่น่าจะเป็นวันที่ 13 เม.ย.3. โดยปกติ หากรังไข่ทำงานได้สมบูรณ์ มดลูกปกติดี เมื่อหยุดทานยาคุมกำเนิด สามารถตั้งครรภ์ได้ภายใน 2-3 สัปดาห์